แบงก์โน้ตส์
ช่วงนี้ผู้บริหารแบงก์เป็นอะไรกับกัปตัน ทำไมฮิตแต่งกันจ๊างงง...
10 พ.ค. 2555

กัปตัน
ช่วงนี้ผู้บริหารแบงก์เป็นอะไรกับกัปตัน ทำไมฮิตแต่งกันจ๊างงง...




วันก่อน เฮียบู๊ “ชาติชาย พยุหนาวีชัย” จากแบงก์กสิกรไทย ลงทุนสวมสูทสีเขียว แขนเสื้อมีบั้งๆ เป็นกัปตันขับรถไฟความเร็วสูง เป็นพรีเซนเตอร์สินเชื่อบ้านยาวววว 50 ปี ยาวขนาดนี้เลยยกทีมกันไปบนรถไฟขบวนยาวๆ ให้เข้าคอนเซปต์เสียเลย 
วันถัดมา ดร.แซม “สุภัค ศิวะรักษ์” กรรมการผู้จัดการใหญ่และประธานเจ้าหน้าที่บริหารธนาคารซีไอเอ็มบี ไทย ก็เอากับเขาบ้าง แต่งตัวรับเป็นกัปตันสายการบินซีไอเอ็มบี แอร์ไลน์อีก เพราะเปรียบตัวเองเป็นท่าอากาศยานที่จะพาลูกค้าเหินฟ้าไปทำธุรกิจ ธุรกรรมทั่วน่านฟ้าอาเซียน 
สำหรับแบงก์อื่น หากจะใช้คอนเซปต์ กัปตันเหมือน 2 แบงก์นี้ อาจจะต้องเลี่ยงไปเป็นกัปตันเรือ เพราะยังไม่มีใครเป็นพรีเซนเตอร์ ส่วนจะเป็นเรืออะไรก็ตามใจ แต่ขออย่าเป็นเรือเกลือ เพราะมันจะมาล่าช้ามากกกก
สำหรับคนที่แจ๋วสุดเห็นจะเป็นแบงก์ไทยพาณิชย์ ก็โหมโฆษณาเรื่องสปอนเซอร์งวงช้างในสนามบิน แบบให้กัปตันสุภัคเห็นทุกครั้งที่ขึ้นบิน ฮ่า ฮ่า